ai4bharat/Pralekha huggingface dataset:
മന്ത്രിസഭ
നികുതികളുമായി ബന്ധപ്പെട്ട വിവര കൈമാറ്റത്തിന് ഇന്ത്യയും സെൻറ് വിൻസെന്റ് & ഗ്രനേഡൈൻസും തമ്മിലുള്ള കരാറിന് കേന്ദ്ര മന്ത്രിസഭ അംഗീകാരം നൽകി.
നികുതികളുമായി ബന്ധപ്പെട്ട വിവര വിനിമയത്തിനും ശേഖരണത്തിനുള്ള സഹായത്തിന് ഇന്ത്യയും സെൻറ് വിൻസെന്റ് & ഗ്രനേഡൈൻസും തമ്മിലുള്ള കരാറിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം അംഗീകാരം നൽകി.
കരാറിന്റെ വിശദാംശങ്ങൾ:
1 .ഇന്ത്യയും സെൻറ് വിൻസെന്റ് & ഗ്രനേഡൈൻസും തമ്മിലുള്ള പുതിയ കരാറാണിത്. ഇരു രാജ്യങ്ങളും തമ്മിൽ മുമ്പ് അത്തരം കരാറുകളൊന്നും ഉണ്ടായിരുന്നില്ല.
2 .ഇരു രാജ്യങ്ങളും തമ്മിലുള്ള വിവരങ്ങൾ കൈമാറുന്നതിനും നികുതി ക്ലെയിമുകൾ ശേഖരിക്കുന്നതിന് പരസ്പരം സഹായം നൽകുന്നതിനുമാണ് കരാർ പ്രധാനമായും ലക്ഷ്യമിടുന്നത്.
3 .വിദേശത്തെ നികുതി പരിശോധനയും കരാറിൽ അടങ്ങിയിരിക്കുന്നു. വ്യക്തികളെ അഭിമുഖം നടത്താനും നികുതി ആവശ്യങ്ങൾക്കായി രേഖകൾ പരിശോധിക്കാനുമായി ഒരു രാജ്യത്തിന് മറ്റേ രാജ്യത്തിന്റെ പ്രതിനിധികളെ അവരുടെ പ്രദേശത്തേക്ക് പ്രവേശിക്കാൻ അനുവദിക്കാം .
അനന്തരഫലം :
ഇന്ത്യയും സെൻറ് വിൻസെന്റ് & ഗ്രനേഡൈൻസും തമ്മിലുള്ള കരാർ ഇരു രാജ്യങ്ങളും തമ്മിലുള്ള വിവരങ്ങൾ കൈമാറാൻ സഹായിക്കും, ബാങ്കുകളും മറ്റ് ധനകാര്യ സ്ഥാപനങ്ങളും കൈവശമുള്ള വിവരങ്ങൾ പങ്കിടുന്നത് ഉൾപ്പെടെ, നിയമപരവും പ്രയോജനകരവുമായ ഉടമസ്ഥാവകാശം സംബന്ധിച്ച വിവരങ്ങളും ഇതിൽ ഉൾക്കൊള്ളുന്നു. ഇരു രാജ്യങ്ങളും തമ്മിലുള്ള നികുതി ക്ലെയിമുകൾ ശേഖരിക്കുന്നതിനും ഇത് സഹായിക്കും. അങ്ങനെ, കടൽത്തീര നികുതി വെട്ടിപ്പ്, നികുതി ഒഴിവാക്കൽ നടപടികൾ എന്നിവയ്ക്കെതിരായ പോരാട്ടത്തിനുള്ള ഇന്ത്യയുടെ പ്രതിബദ്ധതയെ ഇത് ശക്തിപ്പെടുത്തും.
പശ്ചാത്തലം:
ഇന്ത്യയും സെൻറ് വിൻസെന്റ് & ഗ്രനേഡൈൻസുമായി ഇതിന് മുമ്പ് അത്തരം കരാറുകളൊന്നും ഉണ്ടായിരുന്നില്ല, വളരെക്കാലം മുതൽ ഇന്ത്യ ഈ കരാറിനെക്കുറിച്ച് ചർച്ച ചെയ്യുകയായിരുന്നു. ഒടുവിൽ , സെന്റ് വിൻസെന്റും ഗ്രനേഡൈൻസും ഇന്ത്യയുമായുള്ള ഈ കരാർ ഒപ്പു വയ്ക്കാൻ സമ്മതിച്ചു, ഇത് ഇരു രാജ്യങ്ങളും തമ്മിലുള്ള നികുതി സഹകരണം പ്രോത്സാഹിപ്പിക്കും, ഇത് വിവര കൈമാറ്റത്തിലൂടെ ഇരു രാജ്യങ്ങളും തമ്മിലുള്ള നികുതി ക്ലെയിമുകൾ ശേഖരിക്കുന്നതിന് സഹായകവുമാകും.
ആരോഗ്യ, കുടുംബക്ഷേമ മന്ത്രാലയം
കോവിഡ് 19: പുതിയ വിവരങ്ങള്
രാജ്യത്ത് കോവിഡ് 19 പ്രതിരോധിക്കുന്നതിനും രോഗവ്യാപനം നിയന്ത്രിക്കുന്നതിനുമായി കേന്ദ്ര സര്ക്കാര്, സംസ്ഥാനങ്ങളുമായും കേന്ദ്ര ഭരണ പ്രദേശങ്ങളുമായും ചേര്ന്ന് നിരവധി നടപടികള് കൈക്കൊണ്ടിട്ടുണ്ട്. ഇവയെല്ലാം ഉന്നത തലത്തില് നിരന്തരം നിരീക്ഷിക്കുന്നുമുണ്ട്.
കോവിഡ് 19 വ്യാപനം നിയന്ത്രിക്കുന്നതുമായി ബന്ധപ്പെട്ട തയ്യാറെടുപ്പുകള് വിലയിരുത്തുന്നതിനായി കേന്ദ്ര ആരോഗ്യ കുടുംബ ക്ഷേമ മന്ത്രി ഡോ. ഹര്ഷ് വര്ധന് ഇന്ന് ന്യൂഡല്ഹി
ഓള് ഇന്ത്യ ഇന്സ്റ്റിറ്റ്യൂട്ട് ഓഫ് മെഡിക്കല് സയന്സസിലെ  ട്രോമാ സെന്റര് സന്ദര്ശിച്ചു. കോവിഡ് 19 രോഗികള്ക്കായി സജ്ജീകരിച്ച ഐസൊലേഷന് സൗകര്യമുള്ള ആശുപത്രി കെട്ടിടത്തിലെ വിവിധ വാര്ഡുകള് അദ്ദേഹം സന്ദര്ശിച്ചു. സന്ദര്ശനത്തിനിടെ കോവിഡ് 19 രോഗികളുമായി അദ്ദേഹം ഫോണ് മുഖാന്തരം വീഡിയോ കോള് സംവിധാനത്തിലൂടെ ആശയവിനിമയം നടത്തി. റോബോട്ടായിരുന്നു രോഗികളുടെ അടുത്ത് ഫോണ് കൈകാര്യം ചെയ്തത്. രോഗബാധിതരുടെ ക്ഷേമത്തെക്കുറിച്ച് മന്ത്രി അന്വേഷിച്ചു. എയിംസില് ലഭ്യമായ സൗകര്യങ്ങളെക്കുറിച്ച് ചോദിച്ച മന്ത്രി ആവശ്യമായ മെച്ചപ്പെടുത്തലുകള് നടത്താമെന്നും ഉറപ്പു നല്കി.
എയിംസിലെ വിവിധ യൂണിറ്റുകളുടെ പ്രവര്ത്തനം പരിശോധിച്ച ഡോ. ഹര്ഷ് വര്ധന് പ്രവര്ത്തനങ്ങളില് സംതൃപ്തി രേഖപ്പെടുത്തി. ഡിജിറ്റല് പ്ലാറ്റ്ഫോമുകളും അതി നൂതന സാങ്കേതിക വിദ്യകളും ഉപയോഗിച്ച് 24 മണിക്കൂറും കോവിഡ് 19 രോഗികളുടെയും രോഗം സംശയിക്കുന്നവരുടെയും പരിപാലനം നടത്തുന്ന എയിംസിനെ മന്ത്രി അഭിനന്ദിച്ചു. രണ്ടാം ഘട്ട ലോക്ക് ഡൗണിനെ അതിന്റെ ശരിയായ അര്ത്ഥത്തില് ഉള്ക്കൊള്ളണമെന്നും കോവിഡ് 19 വ്യാപനം കുറയ്ക്കുന്നതിനുള്ള ഫലപ്രദമായ ഇടപെടലായി ഇത് കണക്കാക്കണമെന്നും ഡോ. ഹര്ഷ് വര്ധന് ആവശ്യപ്പെട്ടു. ഹോട്ട്സ്പോട്ട്ായി പ്രഖ്യാപിക്കപ്പെട്ട ജില്ലകള് അങ്ങനെ അല്ലാതായി മാറുന്നതിലൂടെ ഇന്ത്യയില് സാഹചര്യം മെച്ചപ്പെടുകയാണെന്നും അദ്ദേഹം പറഞ്ഞു.
കേന്ദ്ര ക്യാബിനറ്റ് സെക്രട്ടറി ഇന്ന് എല്ലാ സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ചീഫ് സെക്രട്ടറിമാരുമായും ഡിജിപിമാരുമായും കോവിഡ് 19 നിയന്ത്രണ നടപടികള് വീഡിയോ കോണ്ഫറന്സ് വഴി ചര്ച്ച ചെയ്തു. കൂടുതല് കേസ് റിപ്പോര്ട്ട് ചെയ്ത സംസ്ഥാനങ്ങള് ലോക്ക് ഡൗണ് നടപടികള് ഫലപ്രദമായി നടപ്പാക്കണമെന്നും കോവിഡ് വ്യാപനം തടയുന്നതില് ശ്രദ്ധ കേന്ദ്രീകരിക്കണമെന്നും അദ്ദേഹം പറഞ്ഞു. ഐസൊലേഷന് കിടക്കകള്, ഐസിയു കിടക്കകള്, വെന്റിലേറ്ററുകള് തുടങ്ങിയവ ഉള്പ്പെടെ ആരോഗ്യ സംവിധാനങ്ങള് മെച്ചപ്പെടുത്തുന്നതില് സംസ്ഥാനങ്ങള് ശ്രദ്ധിക്കണം.
ഇന്നുവരെ രാജ്യത്ത് 5804 പേരാണ് രോഗമുക്തരായത്. അതായത് 21.90 ശതമാനമാണ് രോഗമുക്ത നിരക്ക്. നിലവില് രാജ്യത്ത് കോവിഡ് 19 ബാധിച്ചത് 26,496 പേര്ക്കാണ്. മൊത്തം 824 മരണവും ഇന്ത്യയില് റിപ്പോര്ട്ട് ചെയ്തു.
കോവിഡ് 19 മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദ്ദേശങ്ങള്, ഉപദേശങ്ങള് എന്നിവയുടെ ആധികാരവും പുതിയതുമായ വിവരങ്ങള്ക്ക് ഈ വെബ്സൈറ്റ് സന്ദര്ശിക്കുക: https://www.mohfw.gov.in/.
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in ല് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരില് വിളിക്കുക. +91 11 23978046, അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf.
(
പ്രത്യേക സേവനങ്ങളും ഫീച്ചറുകളും
എറണാകുളത്തെ ഡെറ്റ്സ് റിക്കവറി ട്രൈബ്യൂണൽ വിവിധ തസ്തികകളിലേക്ക് വിരമിച്ച കേന്ദ്ര സർക്കാർ/സംസ്ഥാന സർക്കാർ/ഹൈക്കോടതി/ജില്ലാ കോടതി ഉദ്യോഗസ്ഥരിൽ നിന്ന് അപേക്ഷ ക്ഷണിക്കുന്നു
(കൊച്ചി, ഒക്ടോബർ 03, 2022
കേന്ദ്ര ധനമന്ത്രാലയത്തിന് കീഴിലുള്ള ഡെറ്റ്സ് റിക്കവറി ട്രൈബ്യൂണലിന്റെ എറണാകുളം ഓഫീസ്, സ്റ്റെനോഗ്രാഫർ ഗ്രേഡ് I  , അക്കൗണ്ട്സ് അസിസ്റ്റന്റ്  എന്നീ തസ്തികകളിലേക്ക് വിരമിച്ച കേന്ദ്ര സർക്കാർ/സംസ്ഥാന സർക്കാർ/ഹൈക്കോടതി/ജില്ലാ കോടതി ഉദ്യോഗസ്ഥരിൽ നിന്ന് അപേക്ഷകൾ ക്ഷണിക്കുന്നു. കരാർ അടിസ്ഥാനത്തിൽ ആണ് നിയമനം
നിശ്ചിത മാതൃകയിൽ കൃത്യമായി പൂരിപ്പിച്ച അപേക്ഷ: രജിസ്ട്രാർ, ഡെറ്റ്സ് റിക്കവറി ട്രിബ്യൂണൽ-2, I Floor, KSHB ഓഫീസ് കോംപ്ലക്സ്, പനമ്പിള്ളി നഗർ, എറണാകുളം- 682036 എന്ന വിലാസത്തിൽ സമർപ്പിക്കാം.
അപേക്ഷ dn2ckm-dfs[at]gov[dot]in എന്ന ഇ-മെയിൽ വഴിയും നിശ്ചിത സമയത്തിനുള്ളിൽ അയക്കാം . നിശ്ചിത മാതൃകയിലുള്ള അപേക്ഷ ലഭിക്കേണ്ട അവസാന തീയതി 17.10.2022, വൈകിട്ട് 6.00 മണി ആണ്
നിശ്ചിത തീയതി/സമയത്തിന് ശേഷവും അനുബന്ധ രേഖകളില്ലാതെയും ലഭിക്കുന്ന അപേക്ഷകൾ പരിഗണിക്കുന്നതല്ല.
കൂടുതൽ വിവരങ്ങൾക്കും അപേക്ഷയുടെ ഫോർമാറ്റിനും ലിങ്ക് സന്ദർശിക്കുക: https://drt.gov.in/front/public_notice.php
പെട്രോളിയം, പ്രകൃതി വാതക മന്ത്രാലയം
ശ്രീ ധര്മ്മേന്ദ്ര പ്രധാന് പിഎംയുവൈ ഗുണഭോക്താക്കളുമായി സംവദിച്ചു
കേന്ദ്ര പെട്രോളിയം പ്രകൃതി വാതക, ഉരുക്ക് മന്ത്രി ശ്രീ ധര്മ്മേന്ദ്ര പ്രധാന് 1500ലധികം പിഎംയുവൈ ഗുണഭോക്താക്കളും, ഗ്യാസ് വിതരണക്കാരും, എണ്ണ വിപണന കമ്പനി ഉദ്യോഗസ്ഥരുമായും വെബിനാറിലൂടെ സംവദിച്ചു
നാലു വര്ഷത്തെ വിജയകരമായ ദൗത്യം പൂര്ത്തിയാക്കിയ പ്രധാന് മന്ത്രി ഉജ്ജ്വല യോജന  എട്ട് കോടിയിലധികം പാവപ്പെട്ട കുടുംബങ്ങളുടെ ജീവിതം മെച്ചപ്പെടുത്തിയതായി അദ്ദേഹം പറഞ്ഞു.
പ്രതിസന്ധിയുടെ ആദ്യ ദിവസങ്ങളില് തന്നെ മോദി ഗവണ്മെന്റ് പ്രധാന് മന്ത്രി ഗരീബ് കല്യാണ് യോജന പ്രഖ്യാപിച്ചതായി കേന്ദ്ര മന്ത്രി പറഞ്ഞു. അതിന്റെ മുഖ്യ ഘടകങ്ങളിലൊന്ന് പിഎംയുവൈ ഗുണഭോക്താക്കള്ക്ക് മൂന്നു മാസത്തേക്ക് സൗജന്യമായിപാചക വാതക സിലിണ്ടറുകള് നല്കിയതായിരുന്നു. നേരിട്ടുള്ള ആനുകൂല്യ വിതരണം വഴി 8432 കോടി രൂപയിലധികം അവരുടെ അക്കൗണ്ടുകളിലേക്ക് മുന്കൂറായി നല്കിയതിനാല് ഈ സൗകര്യം ലഭ്യമാകുന്നതിന് ബുദ്ധിമുട്ടൊന്നും ഉണ്ടായില്ല. നാളിതു വരെ 6.28 കോടി പിഎംയുവൈ ഉപഭോക്താക്കള്ക്ക് സൗജന്യ സിലിണ്ടറുകള് ലഭിച്ചെന്നും അദ്ദേഹം കൂട്ടിച്ചേര്ത്തു.
അവസരത്തിനൊത്ത് ഉയര്ന്ന് എല്പിജി സിലിണ്ടറുകളുടെ ഉത്പാദനവും ഇറക്കുമതിയും വിതരണവും നിലനിര്ത്തിയ എണ്ണ വിപണന കമ്പനി ഉദ്യോഗസ്ഥരെയും മന്ത്രി അഭിനന്ദിച്ചു.
തങ്ങളുടെ അനുഭവങ്ങള് പങ്കു വച്ച പിഎംയുവൈ ഗുണഭോക്താക്കള് ഈ പ്രതിസന്ധി ഘട്ടത്തില് കരുതലേകിയ ഗവണ്മെന്റിനുള്ള നന്ദി രേഖപ്പെടുത്തി.
രാജ്യരക്ഷാ മന്ത്രാലയം
പരിശീലന ദൗത്യത്തിനിടെ വ്യോമസേനയുടെ മിഗ് -29 വിമാനം പഞ്ചാബിൽ അപകടത്തിൽപെട്ടു. പൈലറ്റ് രക്ഷപ്പെട്ടു
ന്യൂഡൽഹി, മെയ് 8, 2020
പരിശീലന ദൗത്യത്തിനായി ജലന്ധർ എയർഫോഴ്സ് ബേസിൽ നിന്നും പറന്നുയർന്ന വ്യോമസേനയുടെ മിഗ് -29വിമാനം അപകടത്തിൽപെട്ടു.ഇന്ന് രാവിലെ 10.45 ഓടെയായിരുന്നു അപകടം.വിമാനത്തിന് സാങ്കേതിക പ്രശ്നമുണ്ടായതിനെ തുടർന്ന് വിമാനം നിയന്ത്രിക്കാൻ കഴിയാത്തതിനാൽ പൈലറ്റ് സുരക്ഷിതമായി സ്വയം വിമാനത്തിൽ നിന്നും ഇജെക്ട് ചെയ്തു. തുടർന്ന് പൈലറ്റിനെ ഹെലികോപ്റ്ററിൽ രക്ഷപ്പെടുത്തുകയായിരുന്നു. സംഭവത്തിൽ അന്വേഷണത്തിന് ഉത്തരവിട്ടു.
(Visitor Counter : 154
ധനകാര്യ മന്ത്രാലയം
സംസ്ഥാന ദുരന്ത നിവാരണ ഫണ്ടിന്റെ  ഒന്നാം ഗഡുവായി 8873.6 കോടി രൂപ മുൻകൂട്ടി വിതരണം ചെയ്തു
ധന മന്ത്രാലയം
എസ്ഡിആർഎഫ് തുകയുടെ 50% വരെ സംസ്ഥാനങ്ങൾക്ക് കോവിഡ് -19 പ്രതിരോധ നടപടികൾക്ക് ഉപയോഗിക്കാൻ കഴിയും.
ന്യൂ ഡൽഹി, 1 ,മെയ് 2021 ,
ആഭ്യന്തര മന്ത്രാലയത്തിന്റെ ശുപാർശ പ്രകാരം , ധനകാര്യ മന്ത്രാലയത്തിലെ എക്സ്പെൻഡിച്ചർ വകുപ്പ്, 2021-22 ലെ സംസ്ഥാന ദുരന്ത പ്രതികരണ ഫണ്ടിനുള്ള  കേന്ദ്ര വിഹിതത്തിന്റെ ഒന്നാം ഗഡു,സാധാരണ സമയ ക്രമത്തിന് മുമ്പായി എല്ലാ സംസ്ഥാനങ്ങൾക്കും വിതരണം ചെയ്തു.
ഇത് പ്രകാരം 8873.6 കോടി രൂപ സംസ്ഥാനങ്ങൾക്ക് നൽകി .
സാധാരണയായി, ധനകാര്യ കമ്മീഷന്റെ ശുപാർശകൾ പ്രകാരം ജൂൺ മാസത്തിലാണ് എസ്ഡിആർഎഫിന്റെ ആദ്യ ഗഡു നൽകുന്നത്. എന്നാൽ സാധാരണ നടപടിക്രമങ്ങളിൽ ഇളവ് വരുത്തിക്കൊണ്ട് എസ്ഡിആർഎഫ് വിഹിതം മുൻകൂട്ടി നൽകുക മാത്രമല്ല, കഴിഞ്ഞ സാമ്പത്തിക വർഷത്തിൽ സംസ്ഥാനങ്ങൾക്ക് നൽകിയ തുകയുടെ വിനിയോഗ സർട്ടിഫിക്കറ്റിനായി കാത്തിരിക്കാതെ തന്നെ തുക നൽകുകയും ചെയ്തു. നൽകിയ തുകയുടെ 50% വരെ, അതായത് 4436.8 കോടി രൂപ, സംസ്ഥാനങ്ങൾക്ക് കോവിഡ് -19 പ്രതിരോധ നടപടികൾക്ക് ഉപയോഗിക്കാൻ കഴിയും.
ആശുപത്രികളിൽ ഓക്സിജൻ ഉൽപ്പാദന പ്ലാന്റുകളുടെ നിർമ്മാണത്തിനും സംഭരണത്തിനും വേണ്ടി വരുന്ന ചെലവ്, വെന്റിലേറ്ററുകൾ, എയർ പ്യൂരിഫയറുകൾ, ആംബുലൻസ് സേവനങ്ങൾ ശക്തിപ്പെടുത്തൽ, കോവിഡ് -19 ആശുപത്രികൾ, കോവിഡ് കെയർ സെന്ററുകൾ, അവശ്യ വസ്തുക്കൾ, തെർമൽ സ്കാനറുകൾ, വ്യക്തിഗത സംരക്ഷണ ഉപകരണങ്ങൾ, ടെസ്റ്റിംഗ് ലബോറട്ടറികൾ, ടെസ്റ്റിംഗ് കിറ്റുകൾ, കണ്ടെയ്ൻമെന്റ് സോൺ തുടങ്ങി വിവിധ കോവിഡ് പ്രതിരോധ പ്രവർത്തനങ്ങൾക്കായി ഈ തുക സംസ്ഥാനങ്ങൾക്ക് ചെലവഴിക്കാം
പ്രധാനമന്ത്രിയുടെ ഓഫീസ്
ഗുജറാത്തും തമിഴ്നാടും തമ്മിലുള്ള നൂറ്റാണ്ടുകൾ പഴക്കമുള്ള ബന്ധത്തിന്റെ ശക്തിപ്പെടുത്തലാണ് എസ്ടി സംഗമം : പ്രധാനമന്ത്രി
ഗുജറാത്തും തമിഴ്നാടും തമ്മിൽ നൂറ്റാണ്ടുകൾക്കുമുമ്പ് ഉടലെടുത്ത ബന്ധം തമിഴ്നാട് - സൗരാഷ്ട്ര സംഗമം  ശക്തിപ്പെടുത്തുകയാണെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു.
തമിഴ്നാട്ടിലെ സേലത്ത് റോഡ്ഷോയിൽ സൗരാഷ്ട്രയുടെ ദാണ്ഡിയ പ്രകടനം ഗുജറാത്ത് മന്ത്രി ശ്രീ ജഗദീഷ് വിശ്വകർയോടൊപ്പം താൻ കണ്ടതായി കേന്ദ്ര റെയിൽവേ, ടെക്സ്റ്റൈൽ സഹമന്ത്രി ശ്രീമതി ദർശന ജർദോഷ് ട്വീറ്റിൽ അറിയിച്ചു.
മറുപടിയായി പ്രധാനമന്ത്രി പറഞ്ഞു;
ഗുജറാത്തും തമിഴ്നാടും തമ്മിൽ നൂറ്റാണ്ടുകൾക്കുമുമ്പ് ഉടലെടുത്ത ബന്ധമാണ് എസ്ടി സംഗമം ശക്തിപ്പെടുത്തുന്നത്.
പ്രധാനമന്ത്രിയുടെ ഓഫീസ്
കാശി തമിഴ് സംഘത്തിൽ പ്രധാനമന്ത്രി ഔല്സുക്യം പ്രകടിപ്പിച്ചു
ഇന്ത്യയുടെ വടക്കൻ, തെക്കൻ മേഖലകൾക്കിടയിൽ നിലനിൽക്കുന്ന കാലാതീതമായ ബന്ധത്തിന്റെ ഉദാഹരണമായ കാശി തമിഴ് സംഘത്തിൽ പ്രധാനമന്ത്രി ശ്രീ നരേന്ദ്ര മോദി ഔല്സുക്യം പ്രകടിപ്പിച്ചു. ഇത് ഏക ഭാരതം ശ്രേഷ്ഠ ഭാരതത്തിന്റെ ചൈതന്യത്തിന്റെ ആഘോഷമായിരിക്കുമെന്നും തമിഴ് ഭാഷയുടെയും സംസ്കാരത്തിന്റെയും സൗന്ദര്യം ആഘോഷിക്കുന്നതായിരിക്കുമെന്നും പ്രധാനമന്ത്രി അഭിപ്രായപ്പെട്ടു.
കേന്ദ്രമന്ത്രി ഡോ. എൽ മുരുകന്റെ ട്വീറ്റ് പങ്കുവെച്ചുകൊണ്ട് പ്രധാനമന്ത്രി ട്വീറ്റ് ചെയ്തു;
“കാശി തമിഴ് സംഘം ഞാൻ പ്രത്യേകം ഉത്സാഹം കാണിക്കുന്ന ഒരു പരിപാടിയാണ്. ഇത് ഏക ഭാരതം ശ്രേഷ്ഠ ഭാരതത്തിന്റെ ചൈതന്യത്തിന്റെ ആഘോഷമായിരിക്കും, കൂടാതെ മനോഹരമായ തമിഴ് ഭാഷയെയും സംസ്കാരത്തെയും ആഘോഷിക്കുകയും ചെയ്യും.
--ND--
(
രാജ്യരക്ഷാ മന്ത്രാലയം
എഴുപത്തിനാലാം സ്വാതന്ത്ര്യദിന ആഘോഷത്തോടനുബന്ധിച്ച് കര ,വ്യോമ, നാവിക സേന വാദ്യ സംഘങ്ങൾ സംഗീതപരിപാടി അവതരിപ്പിക്കും.
(ന്യൂഡൽഹി , ഓഗസ്റ്റ് 5,2020
സ്വാതന്ത്ര്യദിന ആഘോഷങ്ങളുമായി ബന്ധപ്പെട്ട് ചരിത്രത്തിലാദ്യമായി സേന വാദ്യ സംഘങ്ങൾ രാജ്യത്തുടനീളം സംഗീത പരിപാടികൾ സംഘടിപ്പിക്കും. 2020 ഓഗസ്റ്റ് ഒന്നിന് തുടക്കം കുറിച്ച പരിപാടികൾ കൊറോണാ മുന്നണിപ്പോരാളികൾക്കുള്ള രാജ്യത്തിന്റെ ആദരവും അഭിവാദ്യവുമായിയാണ് സംഘടിപ്പിച്ചിരിക്കുന്നത്
കര, വ്യോമ സേന, പോലീസ് വാദ്യ സംഘങ്ങൾ പോർബന്ധർ, ഹൈദരാബാദ്, ബംഗളൂരു, റായ്പൂർ, അമൃത്സർ, ഗുവാഹട്ടി, അലഹബാദ്, കോൽക്കത്ത എന്നിവിടങ്ങളിൽ ഇതുവരെ പരിപാടികൾ അവതരിപ്പിച്ചു കഴിഞ്ഞു. വിശാഖപട്ടണം, നാഗ്പൂർ, ഗ്വാളിയാർ എന്നിവിടങ്ങളിൽ ഇന്ന് ഉച്ചകഴിഞ്ഞ് പരിപാടികൾ സംഘടിപ്പിക്കുന്നുണ്ട്
2020 ഓഗസ്റ്റ് ഏഴിന് സേനാ വാദ്യസംഘം ശ്രീനഗറിലും കൊൽക്കത്തയിലും സംഗീത പരിപാടി സംഘടിപ്പിക്കും. മൂന്ന് സേനാവിഭാഗങ്ങളുടെയും വാദ്യ സംഘങ്ങളുടെ നേതൃത്വത്തിൽ 2020 ഓഗസ്റ്റ് 8, 9, 12 തീയതികളിൽ ന്യൂഡൽഹി യിലും പ്രത്യേക സംഗീതപരിപാടികൾ ഉണ്ടായിരിക്കും. യഥാക്രമം ചെങ്കോട്ട, രാജ്പത്, ഇന്ത്യ ഗേറ്റ് എന്നിവിടങ്ങളിലായിരിക്കും സേന വാദ്യസംഘം സംഗീതപരിപാടി ഒരുക്കുക
സേന പൊലീസ് വാദ്യ സംഘങ്ങൾ, മുംബൈ, അഹമ്മദാബാദ്, ഷിംല, അൽമോറ എന്നിവിടങ്ങളിൽ 2020 ഓഗസ്റ്റ് എട്ടിനും, ചെന്നൈ, നസീറാബാദ്, ആൻഡമാൻ നിക്കോബാർ കമാൻഡ് ഫ്ലാഗ് പോയിന്റ്, ദണ്ഡി എന്നിവിടങ്ങളിൽ ഓഗസ്റ്റ് 9നും ഇമ്ഫാൽ, ജാൻസി എന്നിവിടങ്ങളിൽ ഓഗസ്റ്റ് 12നും പ്രത്യേക സംഗീതവിരുന്ന് നടത്തും
സേനാ വാദ്യ സംഘങ്ങളുടെ കലാശ പ്രകടനം ലക്നൗ, ഫൈസാബാദ്, ഷില്ലോങ്, മധുരൈ, ചമ്പാരൻ എന്നിവിടങ്ങളിൽ 2020 ഓഗസ്റ്റ് 13-നു സംഘടിപ്പിക്കും
പ്രധാനമന്ത്രിയുടെ ഓഫീസ്
ജനകീയ പദ്മ പുരസ്കാര ജേതാവ് ദുലാരി ദേവിയുടെ സമ്മാനത്തിന് പ്രധാനമന്ത്രി നന്ദി രേഖപ്പെടുത്തി
പദ്മ പുരസ്കാര ജേതാവ് ദുലാരി ദേവി ജിയുടെ സമ്മാനത്തിന് പ്രധാനമന്ത്രി ശ്രീ. നരേന്ദ്ര മോദി കൃതജ്ഞത രേഖപ്പെടുത്തി
ഒരു ട്വീറ്റിൽ ശ്രീ മോദി പറഞ്ഞു:
" ജനകീയ പദ്മ പുരസ്കാരം ലഭിച്ചവരിൽ ദുലാരി ദേവി ജിയും ഉൾപ്പെടുന്നു. ബീഹാറിലെ മധുബനിയിൽ നിന്നുള്ള പ്രതിഭാധനയായ കലാകാരിയാണ് അവർ. ചടങ്ങിന് ശേഷം അവാർഡ് ജേതാക്കളുമായുള്ള അനൗപചാരിക സംഭാഷണത്തിനിടെ, അവർ തന്റെ കലാസൃഷ്ടികൾ എനിക്ക് സമ്മാനിച്ചു. അവരുടെ നടപടിയിൽ വിനയാന്വിതനായി. അവർക്ക് എന്റെ നന്ദി."
ആഭ്യന്തരകാര്യ മന്ത്രാലയം
വടക്ക് കിഴക്കന് സംസ്ഥാനങ്ങളിലെ സുരക്ഷ സ്ഥിതിഗതികള് ഗണ്യമായി മെച്ചപ്പെട്ടു: കേന്ദ്ര ആഭ്യന്തര മന്ത്രി ദീര്ഘ നാളായി മുടങ്ങിക്കിടക്കുന്ന പദ്ധതികള് വേഗത്തിലാക്കണമെന്നും രാജ്നാഥ് സിംഗ്
ദീര്ഘനാളായി മുടങ്ങിക്കിടക്കുന്ന പദ്ധതികളുടെ നിര്മ്മാണം വേഗത്തിലാക്കണമെന്നും ധനവിഹിതം പരമാവധി വിനിയോഗിക്കണമെന്നും കേന്ദ്ര ആഭ്യന്തര മന്ത്രി ശ്രീ.രാജ്നാഥ് സിംഗ് വടക്ക് കിഴക്കന് സംസ്ഥാനങ്ങളോടാവശ്യപ്പെട്ടു. ഷില്ലോംങില് ഇന്ന് നടന്ന വടക്ക് -കിഴക്കന് കൗണ്സിലിന്റെ  67-ാം പ്ലീനറി സമ്മേളനത്തെ അഭിസംബോധന ചെയ്യവെ നിര്മ്മാണത്തിലിരിക്കുന്ന പദ്ധതികളെല്ലാം സമയബന്ധിതമായി പൂര്ത്തിയാക്കുന്നുവെന്ന് എട്ട് വടക്ക് കിഴക്കന് സംസ്ഥാനങ്ങള് ഉറപ്പ് വരുത്തണമെന്ന് അദ്ദേഹം ആവശ്യപ്പെട്ടു.
(കേന്ദ്രം അടുത്തിടെ അംഗീകരിച്ച 4500 കോടി രൂപയുടെ സാമ്പത്തിക പാക്കേജിന്റെ ഫലപ്രദമായ നടത്തിപ്പ് ഉറപ്പ് വരുത്തണമെന്നും
ശ്രീ. രാജ്നാഥ് സിംഗ് ആവശ്യപ്പെട്ടു. ഗവണ്മെന്റ് പദ്ധതികളുടെ മെച്ചപ്പെട്ട ഏകോപനത്തിനായി ശ്രദ്ധ കേന്ദ്രീകരിക്കണമെന്നും അദ്ദേഹം നിര്ദ്ദേശിച്ചു.
വികസന പ്രക്രിയയില് സിവില് സമൂഹം പങ്കാളികളാകേണ്ടതിന്റെ പ്രാധാന്യം ചൂണ്ടിക്കാട്ടിക്കൊണ്ട് പദ്ധതി നടത്തിപ്പ് ഫലപ്രദമായി നിരീക്ഷിക്കാന് ആധുനിക സാങ്കേതിക വിദ്യയുടെ ഉപയോഗവും സോഷ്യല് ഓഡിറ്റും അവംലബിക്കണമെന്ന് ശ്രീ.രാജ്നാഥ് സിംഗ് അഭിപ്രായപ്പെട്ടു.
ആഭ്യന്തര സുരക്ഷിതത്വം മെച്ചപ്പെടുത്തുന്നതിന് ഗവണ്മെന്റ് പ്രത്യേക ശ്രദ്ധയാണ് നല്കുന്നത്. എന്ഡിഎ ഗവണ്മെന്റിന്റെ നാല് വര്ഷത്തെ ഭരണത്തിനിടെ വടക്ക് കിഴക്കന് സംസ്ഥാനങ്ങളിലെ സുരക്ഷ സ്ഥിതിഗതികള് ഗണ്യമായി മെച്ചപ്പെട്ടിട്ടുണ്ടെന്ന് കേന്ദ്ര ആഭ്യന്തര മന്ത്രി പറഞ്ഞു. 90 കളുമായി താരതമ്യം ചെയ്യുമ്പോള് അക്രമ പ്രവര്ത്തനങ്ങളില് 85 ശതമാനത്തിന്റെ കുറവുണ്ടായിട്ടുണ്ട്. ഇതിന്റെ ഫലമായി സൈന്യത്തിനുള്ള പ്രത്യേക അധികാരം  മേഘാലയയില് പൂര്ണ്ണമായി എടുത്ത് കളയുകയും അരുണാചല് പ്രദേശില് ഗണ്യമായി കുറയ്ക്കുകയും ചെയ്തിട്ടുണ്ട്.
വടക്ക് കിഴക്കന് മേഖലയുടെ ത്വരിതവും സുസ്ഥിരവുമായ സാമ്പത്തിക വളര്ച്ചയ്ക്ക് തടസ്സമായ ഘടകങ്ങള് കണ്ടെത്തുന്നതിന് വടക്ക് കിഴക്കിനായി ഒരു നിതി ഫോറത്തിന് ഗവണ്മെന്റ് രൂപം നല്കിയിട്ടുണ്ട്. ഏപ്രില് 10 ന് നടന്ന ഈ ഫോറത്തിന്റെ ആദ്യ യോഗത്തില് ഉയര്ന്നു വന്ന നിര്ദ്ദേശങ്ങള് ബന്ധപ്പെട്ട വകുപ്പുകളുടെ പരിശോധനയ്ക്കും പരിഗണനയ്ക്കുമായി സമര്പ്പിച്ചിട്ടുണ്ടെന്നും കേന്ദ്ര ആഭ്യന്തര മന്ത്രി പറഞ്ഞു.
ND MRD – 570
പ്രധാനമന്ത്രിയുടെ ഓഫീസ്
പാരാലിമ്പിക് ഗെയിംസിൽ ബാഡ്മിന്റണിൽ വെള്ളി മെഡൽ നേടിയ സുഹാസ് യതിരാജിനെ പ്രധാനമന്ത്രി അഭിനന്ദിച്ചു
ടോക്കിയോയിൽ നടക്കുന്ന പാരാലിമ്പിക് ഗെയിംസിൽ ബാഡ്മിന്റണിൽ വെള്ളി മെഡൽ നേടിയ സുഹാസ് യതിരാജിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു;
"സേവനത്തിന്റെയും കായികരംഗത്തിന്റെയും അതിശയകരമായ സംഗമം! അസാധാരണമായ കായിക പ്രകടന ത്തിലൂടെ സുഹാസ് യതിരാജ് നമ്മുടെ രാജ്യത്തിന്റെ മനസ്സിൽ ഇടം പിടിച്ചു. ബാഡ്മിന്റണിൽ വെള്ളി മെഡൽ നേടിയതിന് അഭിനന്ദനങ്ങൾ. അദ്ദേഹത്തിന്റെ ഭാവി പ്രവർത്തനങ്ങൾക്ക് ആശംസകൾ."
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 44.61 കോടി ഡോസ് വാക്സിൻ
രാജ്യത്താകമാനം ഇതുവരെ 3,06,63,147 പേർ രോഗമുക്തരായി
രോഗമുക്തി നിരക്ക് 97.39%
കഴിഞ്ഞ 24 മണിക്കൂറിനിടെ 41,678 പേർ സുഖം പ്രാപിച്ചു
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 43,654 പേർക്ക്
രാജ്യത്ത് നിലവിൽ ചികിത്സയിലുള്ളവർ 3,99,436
ചികിത്സയിലുള്ളത് ആകെ രോഗബാധിതരുടെ 1.27 ശതമാനം
പ്രതിവാര രോഗസ്ഥിരീകരണ നിരക്ക് 5 ശതമാനത്തിൽ താഴെയായി തുടരുന്നു; നിലവിൽ ഇത് 2.36 ശതമാനമാണ്
പ്രതിദിന രോഗസ്ഥിരീകരണ നിരക്ക് 2.51%; അഞ്ച് ശതമാനത്തിൽ താഴെ തുടരുന്നു
പരിശോധനാശേഷി ഗണ്യമായി വർധിപ്പിച്ചു - ആകെ നടത്തിയത് 46.09 കോടി പരിശോധനകൾ.
(Visitor Counter : 144
പ്രധാനമന്ത്രിയുടെ ഓഫീസ്
ജർമ്മൻ എംബസിയുടെ നാട്ടു നാട്ടു ആഘോഷത്തെ പ്രധാനമന്ത്രി പ്രശംസിച്ചു
ഇന്ത്യയിലെയും ഭൂട്ടാനിലെയും ജർമ്മൻ അംബാസഡർ ഡോ ഫിലിപ്പ് അക്കർമാൻ പങ്കുവെച്ച വീഡിയോയെ പ്രധാനമന്ത്രി ശ്രീ നരേന്ദ്ര മോദി പ്രശംസിച്ചു, അവിടെ അദ്ദേഹവും എംബസി അംഗങ്ങളും നാട്ടു നാട്ടു പാട്ടിന്റെ ഓസ്കാർ വിജയം ആഘോഷിച്ചു. പുരാതന ഡൽഹിയിലാണ് വീഡിയോ ചിത്രീകരിച്ചിരിക്കുന്നത്.
ഫെബ്രുവരിയിൽ, ഇന്ത്യയിലെ കൊറിയൻ എംബസിയും ഗാനം ആഘോഷിക്കുന്ന വീഡിയോയുമായി രംഗത്തെത്തിയിരുന്നു
ജർമ്മൻ അംബാസഡറുടെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു :
ഇന്ത്യയുടെ നിറങ്ങളും രുചികളും! ജർമ്മൻകാർക്ക് തീർച്ചയായും നൃത്തം ചെയ്യാനും , നന്നായി നൃത്തം ചെയ്യാനും കഴിയും!"
മന്ത്രിസഭ
പ്രധാനമന്ത്രി മുദ്ര യോജനയ്ക്ക് കീഴിലുള്ള ശിശു ലോണുകള്ക്ക് ഒരു വര്ഷത്തേക്ക് 2 ശതമാനം പലിശയിളവ്
വായ്പയുടെ കൃത്യമായ തിരിച്ചടവിനു പ്രോത്സാഹനം
കോവിഡ് 19 കാലത്തെ നഷ്ടം പരിഹരിക്കാന് ചെറുകിട വ്യവസായങ്ങള്ക്കു പദ്ധതി സഹായകമാകും
പ്രധാനമന്ത്രി മുദ്ര യോജനയ്ക്ക് കീഴിലുള്ള എല്ലാ ശിശു ലോണുകള്ക്കും 2 ശതമാനം പലിശയിളവ് നല്കാന് പ്രധാനമന്ത്രി ശ്രീ. നരേന്ദ്ര മോദിയുടെ നേതൃത്വത്തില് ചേര്ന്ന മന്ത്രിസഭാ യോഗം തീരുമാനിച്ചു. ഒരു വര്ഷത്തേക്കാണ് പലിശയിളവ്.
2020 മാര്ച്ച് 31 തീയതി വെച്ച് നോക്കുമ്പോൾ അടച്ചു തീര്ക്കേണ്ട വായ്പകള്ക്കാണ് ഇളവ് ബാധകം. റിസര്വ് ബാങ്ക് ഓഫ് ഇന്ത്യയുടെ മാര്ഗനിര്ദേശങ്ങള് പ്രകാരം
പദ്ധതി പ്രാബല്യത്തിലുള്ള കാലയളവിലും 2020 മാര്ച്ച് 31നും നിഷ്ക്രിയ ആസ്തി അല്ലാത്ത വായപ്കള്ക്കും ഇളവു ലഭിക്കും.
അക്കൗണ്ടുകള് എന്.പി.എയില്നിന്ന് സക്രിയ ആസ്തി ആകുന്ന മാസം തൊട്ട് എന്.പി.എ. വിഭാഗത്തില് പെടാത്തവയായി തുടരുന്ന മാസങ്ങളില് പലിശയിളവു ലഭിക്കും. വായ്പ കൃത്യമായി തിരിച്ചടയ്ക്കുന്നവര്ക്ക് ഇതു ഗുണകരമാകും.
പദ്ധതിക്കായി ചെലവാകുമെന്നു കണക്കാക്കുന്ന 1542 കോടി രൂപ കേന്ദ്ര ഗവണ്മെന്റ് ലഭ്യമാക്കും.
പശ്ചാത്തലം
ആത്മ നിര്ഭര് ഭാരത് അഭിയാനു കീഴില് സൂക്ഷ്മ, ചെറുകിട, ഇടത്തരം വ്യവസായങ്ങള്ക്ക് സാമ്പത്തിക സഹായം നല്കാനാണു പദ്ധതി നടപ്പിലാക്കുന്നത്. വരുമാനമുണ്ടാക്കുന്നതിനുള്ള 50,000 രൂപ വരെയുള്ള വായ്പകളെയാണ് ശിശു വായ്പ എന്ന് വിളിക്കുന്നത്. മുദ്ര ലിമിറ്റഡില് രജിസ്റ്റര് ചെയ്തിട്ടുള്ള വാണിജ്യ ബാങ്കുകള്, ബാങ്കിതര ധനകാര്യ സ്ഥാപനങ്ങള്, മൈക്രോ ധനകാര്യ സ്ഥാപനങ്ങള് എന്നിവ മുഖേനയാണു പ്രധാന് മന്ത്രി മുദ്ര യോജനയില് ഉള്പ്പെടുത്തി വായ്പ ലഭ്യമാക്കുന്നത്.
ശിശു മുദ്ര വായ്പകള് ഉപയോഗിച്ച് പ്രവര്ത്തിക്കുന്ന സൂക്ഷ്മ- ചെറുകിട വ്യവസായങ്ങളെ കോവിഡ് 19ഉം ലോക്ക് ഡൗണും പ്രതികൂലമായി ബാധിച്ച സാഹചര്യത്തിലാണ് ഈ തീരുമാനം. 2020 മാര്ച്ച് 31ലെ കണക്ക് പ്രകാരം 9.37 കോടി വായ്പാ അക്കൗണ്ടുകളിലായി 1.62 ലക്ഷം കോടി രൂപയുടെ വായ്പ അടച്ചുതീര്ക്കാനുണ്ട്.
നടപ്പാക്കല് നയം
സ്മോള് ഇന്ഡസ്ട്രീസ് ഡെവലപ്മെന്റ് ബാങ്ക് ഓഫ് ഇന്ത്യ  വഴി 12 മാസ കാലയളവിലാണു പദ്ധതി നടപ്പിലാക്കുക.
അനന്തര ഫലം
മുമ്പില്ലാത്ത സാഹചര്യം ഉടലെടുത്ത പശ്ചാത്തലത്തിലാണ് ഈ പദ്ധതിക്കു രൂപം നല്കിയിരിക്കുന്നത്. പ്രതിസന്ധി ഘട്ടങ്ങളില് ചെറുകിട വ്യവസായ മേഖലയ്ക്കു പിന്തുണ നല്കുന്നതിലൂടെ സമ്പദ്വ്യവസ്ഥയ്ക്ക് നേട്ടമുണ്ടാകുമെന്നും തൊഴിലവസരങ്ങള് സൃഷ്ടിക്കപ്പെടുമെന്നുമാണ് പ്രതീക്ഷ.
ആരോഗ്യ, കുടുംബക്ഷേമ മന്ത്രാലയം
കോവിഡ് -19 പ്രതിരോധപ്രവർത്തനങ്ങൾ വിലയിരുത്തുന്നതിനുള്ള മന്ത്രിതല സമിതിയുടെ 21-ാമത് യോഗത്തിൽ ഡോ. ഹർഷ് വർധൻ അധ്യക്ഷത വഹിച്ചു
 വിനോദ് കെ. പോൾ തുടങ്ങിയവർ പങ്കെടുത്തു.
മാസങ്ങളായി മഹാമാരിക്കെതിരെ സ്ഥായിയായ പോരാട്ടം നടത്തുന്ന എല്ലാ കോവിഡ് യോദ്ധാക്കൾക്കും യോഗത്തിന്റെ തുടക്കത്തിൽ ഡോ. ഹർഷ് വർധൻ നന്ദിയർപ്പിക്കുകയും അവരെ അഭിവാദ്യം ചെയ്യുകയും ചെയ്തു. മഹാമാരിക്കെതിരായ പോരാട്ടത്തിൽ ഇന്ത്യ ഉയർത്തിയ ശക്തമായ പൊതുജനാരോഗ്യ പ്രതിരോധത്തെക്കുറിച്ചും ഇതുവരെയുണ്ടായ പ്രോത്സാഹജനകമായ ഫലങ്ങളെക്കുറിച്ചും അദ്ദേഹം സഹപ്രവർത്തകരെ അറിയിച്ചു.
വരാനിരിക്കുന്ന ഉത്സവ കാലത്തും ശൈത്യകാലത്തും കോവിഡ് പ്രതിരോധത്തിന് അനുയോജ്യമായ പെരുമാറ്റമെന്നനിലയിൽ കോവിഡ് മാനദണ്ഡങ്ങൾ പാലിക്കുന്നത് സംബന്ധിച്ച് കേന്ദ്ര ആരോഗ്യമന്ത്രി എല്ലാവരോടുമുള്ള തന്റെ അഭ്യർത്ഥന ആവർത്തിച്ചു.ഉത്സവ കാലത്തും ശൈത്യകാലത്തും രോഗം പടരാനുള്ള സാധ്യത കൂടുതലായിരിക്കുമെന്ന ആശങ്കയും അദ്ദേഹം പങ്കുവച്ചു.
വ്യോമയാന സെക്രട്ടറി ശ്രീ പ്രദീപ് സിംഗ് ഖരോള, ടെക്സ്റ്റൈൽസ് സെക്രട്ടറി ശ്രീ രവി കപൂർ, ഫാർമ സെക്രട്ടറി Ms. എസ്. അപർണ, ഐസിഎംആർ ഡയറക്ടർ ജനറൽ ഡോ. ബൽറാം ഭാർഗവ, സിവിൽ ഏവിയേഷൻ ഡി.ജി.സി.എ. എസ്. അരുൺ കുമാർ, ഫോറിൻ ട്രേഡ്  ഡയറക്ടർ ജനറൽ ശ്രീ അമിത് യാദവ്, മറ്റ് മുതിർന്ന കേന്ദ്ര സർക്കാർ ഉദ്യോഗസ്ഥർ എന്നിവർ വിർച്വൽ യോഗത്തിൽ പങ്കാളികളായി.
ആരോഗ്യ, കുടുംബക്ഷേമ മന്ത്രാലയം
172.61 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 172.61 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
11.17 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
പ്രധാനമന്ത്രിയുടെ ഓഫീസ്
30 തരിശു പ്രദേശങ്ങളെ മനോഹരമായ ഇക്കോ ടൂറിസം കേന്ദ്രമാക്കി മാറ്റിയതിനെ പ്രധാനമന്ത്രി അഭിനന്ദിച്ചു
തരിശായി കിടന്നിരുന്ന മുപ്പതോളം പ്രദേശങ്ങളെ 1610 ഹെക്ടർ വിസ്തൃതിയുള്ള മനോഹരമായ ഇക്കോ ടൂറിസം കേന്ദ്രമാക്കി മാറ്റാനുള്ള കോൾ ഇന്ത്യ സംഘത്തിന്റെ ശ്രമങ്ങളെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. ഈ പ്രദേശത്ത് ഇപ്പോൾ വിനോദ സഞ്ചാരികൾ മാത്രമല്ല , പക്ഷികളും സന്ദർശകരാണ്.
കേന്ദ്ര റെയിൽവേ, കൽക്കരി, ഖനി സഹമന്ത്രി റാവുസാഹേബ് പാട്ടീൽ ദൻവെയുടെ ട്വീറ്റിന് മറുപടിയായി പ്രധാനമന്ത്രി പറഞ്ഞു;
"സുസ്ഥിരമായ വളർച്ചയ്ക്കും ഇക്കോ-ടൂറിസത്തിനും വേണ്ടിയുള്ള പ്രശംസനീയമായ ശ്രമം."
പ്രധാനമന്ത്രിയുടെ ഓഫീസ്
മുൻ എംപി ശ്രീ ശരദ് ത്രിപാഠിയുടെ നിര്യാണത്തിൽ പ്രധാനമന്ത്രി അനുശോചിച്ചു
മുൻ എംപി ശ്രീ ശരദ് ത്രിപാഠിയുടെ അകാല നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി കടുത്ത ദുഖം രേഖപ്പെടുത്തി.
ഒരു ട്വീറ്റിൽ പ്രധാനമന്ത്രി പറഞ്ഞു, "ശ്രീ ശരദ് ത്രിപാഠിയുടെ അകാല നിര്യാണം എന്നെയും മറ്റ് പലരെയും ദു ഖത്തിലാഴ്ത്തി. സമൂഹത്തെ സേവിക്കുന്നതും അധസ്ഥിതർക്ക് വേണ്ടി പ്രവർത്തിക്കുന്നതും അദ്ദേഹം ഇഷ്ടപ്പെട്ടിരുന്നു. സന്ത് കബീർ ദാസ് ജിയുടെ ആശയങ്ങൾ പ്രചാരത്തിലാക്കാൻ അദ്ദേഹം അതുല്യമായ ശ്രമങ്ങൾ നടത്തി. അദ്ദേഹത്തിന്റെ കുടുംബത്തിനും അനുയായികൾക്കും അനുശോചനം. ഓം ശാന്തി."
പ്രധാനമന്ത്രിയുടെ ഓഫീസ്
ശസ്ത്രക്രിയ വിജയകരമായി പൂർത്തിയാക്കിയ മാലിദ്വീപ് പ്രസിഡന്റിന് പ്രധാനമന്ത്രിയുടെ ആശംസ
മാലിദ്വീപ് പ്രസിഡന്റ്. ഇബ്രാഹിം മുഹമ്മദ് സോലിഹിന് വിജയകരമായ ശസ്ത്രക്രിയയ്ക്കും വേഗത്തിൽ സുഖം പ്രാപിക്കുന്നതിനും പ്രധാനമന്ത്രി ശ്രീ നരേന്ദ്ര മോദി ആശംസിച്ചു.
മാലിദ്വീപ് പ്രസിഡന്റിന്റെ ട്വീറ്റിന് മറുപടിയായി പ്രധാനമന്ത്രി പറഞ്ഞു :
"വിജയകരമായ ഒരു ശസ്ത്രക്രിയയ്ക്കും വേഗത്തിൽ സുഖം പ്രാപിക്കുന്നതിനും ഞാൻ പ്രസിഡന്റ് സോലിഹിന് ആശംസകൾ നേരുന്നു ."
പ്രധാനമന്ത്രി ശ്രീ നരേന്ദ്ര മോദിയുടെ നല്ല വാക്കുകൾക്ക് മാലിദ്വീപ് പ്രസിഡന്റ് എച്ച് ഇ ഇബ്രാഹിം മുഹമ്മദ് സോലിഹ് നന്ദി പറഞ്ഞു.
മാലദ്വീപ് പ്രസിഡന്റ് ട്വീറ്റ് ചെയ്തു;
"പ്രധാനമന്ത്രി അങ്ങയുടെ നല്ല വാക്കുകൾക്ക് നന്ദി."
--ND--
(
പ്രധാനമന്ത്രിയുടെ ഓഫീസ്
മഹാത്മാഗാന്ധിക്കും ദണ്ഡിയിലേക്ക് മാർച്ച് ചെയ്ത എല്ലാ മഹാന്മാർക്കും പ്രധാനമന്ത്രി ആദരാഞ്ജലികൾ അർപ്പിച്ചു
അനീതിക്കെതിരെ പ്രതിഷേധിക്കുന്നതിനും നമ്മുടെ രാജ്യത്തിന്റെ ആത്മാഭിമാനം സംരക്ഷിക്കുന്നതിനുമായി ദണ്ഡിയിലേക്ക് മാർച്ച് ചെയ്ത മഹാത്മാഗാന്ധിക്കും എല്ലാ പ്രമുഖർക്കും പ്രധാനമന്ത്രി ശ്രീ നരേന്ദ്ര മോദി ആദരാഞ്ജലികൾ അർപ്പിച്ചു.
ദേശീയ ഉപ്പ് സത്യാഗ്രഹ സ്മാരകം 2019 ൽ രാഷ്ട്രത്തിന് സമർപ്പിച്ച വേളയിലെ പ്രസംഗവും പ്രധാനമന്ത്രി പങ്കുവെച്ചിട്ടുണ്ട്.
ഒരു ട്വീറ്റിൽ പ്രധാനമന്ത്രി പറഞ്ഞു :
'' നമ്മുടെ രാജ്യത്തിന്റെ ആത്മാഭിമാനം സംരക്ഷിക്കാനും അനീതിയിൽ പ്രതിഷേധിച്ച് ദണ്ഡിയിലേക്ക് മാർച്ച് ചെയ്ത ഗാന്ധിജിക്കും മറ്റു മഹാന്മാർക്കും ശ്രദ്ധാഞ്ജലി.
ദണ്ഡിയിലെ ദേശീയ ഉപ്പ് സത്യാഗ്രഹ സ്മാരകം രാഷ്ട്രത്തിന് സമർപ്പിച്ച 2019 ലെ എന്റെ പ്രസംഗം പങ്കിടുന്നു.
--ND--
(